**DRAFT**

Text anunț consulat itinerant

**Organizare vizită consulară în statul Nevada**

Consulatul General al Românei la Los Angeles va organiza în perioada 8-11 noiembrie 2021 o deplasare a unei echipe consulare la Las Vegas, statul Nevada, în sprijinul cetățenilor români domiciliați sau rezidenți în statul Nevada.

Pe parcursul desfășurării vizitei consulare se vor prelua și procesa cereri de eliberare documente de călătorie, autentificări și legalizări acte notariale, procurare acte din România și verificarea statutului juridic față de statul român.

Persoanele doritoare vor trebui să inițieze mai întâi în portalul [www.econsulat.ro](http://www.econsulat.ro) cererea corespunzătoare serviciului consular solicitat și să obțină validarea acesteia, ca dovadă a faptului că serviciul consular este soluționabil.

**Ulterior validării**, se vor adresa pe adresa de poștă electronică: losangeles.cons2@mae.ro cu o solicitare formală de înscriere la vizita consulară din Las Vegas, indicând ce anume servicii consulare solicită, codul acestora aferent portalului econsulat.ro (de tipul PExxxxxxx) și ziua preferată pentru depunerea cererii/cererilor.

În funcție de disponibilități, va fi alocat un timp corespunzător preluării serviciului consular cât mai aproape de data/ora solicitată, care va reprezenta **programarea** acestuia, ce se va comunica tot prin email solicitantului.

Locurile disponibile sunt limitate, drept urmare vă adesăm rugămintea de a parcurge din timp procedura indicată mai sus.

**NOTĂ: Nu vor putea fi preluate cereri care nu îndeplinesc cerințele enunțate anterior (nu au obținut o programare prealabilă)!**

Locul de desfășurare a vizitei consulare este:

**1250 S Jones Blvd., Las Vegas, NV 89146**

Plata serviciilor consulare (pașapoarte, verificare statut juridic față de statul român) se efectuează **NUMAI** cu ***money order*** (cashier’s check), plătibil către ”***Consulate of Romania in Los Angeles***”, la valoarea stabilită pentru luna NOIEMBRIE a taxelor consulare, care pot fi consultate (în luna noiembrie) la acest link: <https://losangeles.mae.ro/node/827>.

Pentru actele notariale care necesita publicarea acestora în sistemul INFONOT se percepe un tarif de **4 $** pentru fiecare procură/declarație, care se achită **în numerar**, pe loc, la întocmirea documentului. Adresăm rugămintea să dețineți **suma exactă** pentru aceste servicii.

În incinta locației se vor respecta integral normele sanitare impuse local pentru prevenirea îmbolnăvirilor cu virusul SARS-COV-2, accesul fiind permis **numai cu purtarea măștii de protecție** și fără simptome specifice COVID-19 (personalul are dreptul de a prelua temperatura solicitanților).